《代人上父生朝诗》
宋代·廖行之

杓携娵訾月华薄，瑞霭朝来溢帘幕。
芙蓉犹解姹然红，要与诞帘寻旧约。
霞觞举处金璀错，寿祝庄椿与龟鹤。
鲤庭请学识昌诗，彩衣戏有承颜乐。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。